Афанасий Фет
Тая радост от зората…

Превод от руски: Любен Любенов, —

chitanka.info

Тая радост от зората,

тая мощ на светлината,

        тоя свод красив,

тия жерави в редици,

тия орляци и птици,

        тоя ручей жив,

тоя пух — наболи листи,

тия капки — сълзи чисти

        тия дървеса,

тия хълмчета, долинки,

тия бръмбари, калинки,

        тоя шум в леса,

тоя светъл мрак на двора

тая нега и отмора,

        тая сласт в нощта,

тия пълни с жар постели,

тия песни, тия трели —

        туй е пролетта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.